Parktown-tragedie: Seuns Maandag vroeg huis toe | Netwerk24
Deur Arisa Janse van Rensburg en Linkie Bessinger 20 Januarie 2020 12:34
Enock het Woensdag in die rivier verdrink tydens die skool se gr. 8-kamp by die Nyati-oord buite Brits, Noordwes.
Hy het glo saam met maats deelgeneem aan 'n vlotbou-aktiwiteit en het glo nie 'n reddingsbaadjie aangehad nie.
'n Ma van die skool het Maandag aan Netwerk24 gesê beraders is by die skool om met die seuns te praat.
Enock Mpianzi, die seun van Parktown Boys' High School wat Woensdag verdrink het.
Volgens haar is alle aktiwiteite by die skool Maandag opgeskort en sou die seuns om 12:00 huis toe gaan.
Die seuns het glo ook wit-en-swart strikkies gedra ter eerbetoon aan Enock.
Die Menseregtekommissie (MRK) het intussen gesê hulle sal Enock se ouers bystaan.
Jones het wel aan die nuuskanaal
eNCA gesê Enock se familie gaan regstappe doen.
Enock se lyk is Vrydagoggend gekry. Foto: Felix Dlangamandla
* Intussen is Keamohetswe Shaun Seboko (13), 'n gr. 7-leerling in die Laerskool Bekker in Magaliesburg, se lyk Woensdagmiddag in die skoolkoshuis se swembad gevind. Hy het vermoedelik ook verdrink.
Richard Spoor, bekende menseregteprokureur verduidelik dat instansies soos skole of lodges ondanks ondertekende vrywaringsvorms steeds aanspreeklik gehou kan word.
Hy sê as enige van die partye nalatig was, sal die vorms ongeldig wees in die hof.
"Dit gaan daaroor of die ouers verstaan het watter risiko's daar was toe hulle die vorms onderteken het, en of daar nalatigheid was," sê Spoor. Hy sê indien reddingsbaadjies ontbreek het toe die seuns by die rivier was, was dit nalatig.
In Keamohetswe se geval sê Spoor as daar byvoorbeeld nie 'n voltydse lewensredder aan diens was nie, sal vrywaringsvorms ook nie in die hof geldig wees nie.
Meer oor: Mrk | Parktown Boys High | Enock Mpianzi | Johannesburg | Oriënteringskamp | Parktown-Tragedie